paragraph_text: Spyker F1 je bivša momčad Formule 1 koja je nastala u rujnu 2006. koju je kupio nizozemski proizvođač sportskih automobila Spyker Cars, momčad koja se dotad zvala Midland F1 kojoj je bio vlasnik kanađanin ruskog podrijetla Alex Shnaider i bila je svega godinu dana na F1 sceni, tako da ni ime Spyker nije dugo ostalo u Formuli 1. Krajem rujna 2007. indijac Vijay Mallya kupio je momčad i objavio da će se momčad odsad zvati Force India. To je ujedno otvorilo jedno veliko tržište da jedna od najmnogoljudnijih zemalja svijeta kao što je Indija ima momčad u F1 koja se natječe pod indijskom zastavom.